חיים מאיר האגער (רבי מענדל'ס)

הרב חיים מאיר האגער (געב׳ ה׳ אלול תש״ם) איז א זון פון הרב מענדיל האגער און איז א רב אין בארא פארק, ברוקלין.

ביי די 25 יאר האט ער באקומען הוראה פון רבי משה האלבערשטאם און דער פאפא רב פון מאנטרעאל, קאנאדע.

ביאגראפיע
רבי חיים מאיר איז געבוירן געווארן ה׳ אלול תש״ם צו זיין פאטער רבי מענדיל האגער (היינט וויזשניצער רבי פון מרכז וויזשניץ), און צו זיין מוטער מרת מרים, טאכטער פון רבי אברהם דוד הורוויץ, שטארסבורגער רב און חבר בד״צ עדה החרדית אין עיה״ק ירושלים. אלס בחור פלעגט ער לערנען אין דער וויזשניצער ישיבה אין הר נוף, ירושלים.

אין תשנ״ט האט ער געהייראט מרת נחמה מירל, טאכטער פון רבי נפתלי צבי ווייס, ספינקער רבי פון בארא פארק. די גרויסארטיגע חתונה איז געפראוועט געווארן אין תל אביב, אין באטייליגונג פון צענדליגע טויזנטער חסידים פון איבער דער גארער וועלט, אין א ריזיגן שאטער וואס מ׳האט אויפגעשטעלט ספעציעל לכבוד דער חתונה.

נאך דער חתונה האט ער זיך געצויגן אין אמעריקע, וואו האט ער אנגעהויבען צו לערנען הוראה מיטן בעלזער דיין.

היינט צו טאגס דינט ער אלס רב פון זיין טאטנ׳ס חסידים אין אמעריקע.

קינדער
הרב שלום שמחה ישכר בער, האט געהייראט מרת חנה רחל, טאכטער פון רבי יהושע שלום נתן רובין, זון פון רבי אריה לייביש יצחק, גלאגאווער רבי, און איידעם פון רבי נפתלי האלבערשטאם, דער רבי פון צאנז-גריבאוו.
לאה אסתר, ווייב פון הרב ישראל שלמה, זון פון רבי אברהם יהודה לעוו, רב פון 'תפארת אליעזר' שוהל אין בארא פארק, זון פון רבי שמעיה, און איידעם פון רבי יקותיאל יהודה מייזליש, אב"ד סי געיט
הינדא שיינדל, ווייב פון הרב יששכר בעריש, זון פון רבי חיים יוסף פריעדמאן אב"ד ברעזשאן, זון פון רבי יעקב יצחק אב"ד אולם, און איידעם ביי רבי  ישראל יעקב יוקל הורוויץ אב"ד זאליזשא
אברהם דוד
חנה רחל
פערל
משה יהושע

חיים מאיר